Държавен вестник, бр. 8, 2012 г., стр. 65

БРОЙ  8	
Д Ъ Р Ж А В Е Н  В Е С Т Н И К 	
СТР.  65  
5.2.1. Оборудване: инструменти, уреди, прис­
пособления, стендове, агрегати, необходими за 
изпълнение на трудовите дейности; работни 
маси; столове (пейки) за обучаваните по време 
на инструктажите; металорежещи и металооб­
работващи машини; повдигателни съоръжения; 
противопожарни средства.
5.2.2. Учебни пособия: елементи и възли от 
подемно-транспортна техника, макети, табла, 
схеми, каталози, инструкции, справочници, 
технически паспорти и др.
При практическото обучение се използват 
конструкционно-ремонтни и експлоатационни 
материали, които е необходимо да се съхраняват 
в съответна складова база: за резервни части, 
за инструменти, за горивно-смазочни материали 
и други, оборудвана съгласно изискванията за 
безопасност.
Организирането и провеждането на прак­
тическото обучение може да се извършват и в 
учебно-производствени бази на фирми, чиято 
дейност съответства на учебното съдържание 
съгласно предвидените в ЗПОО възможности.
5.3. Машинен парк и учебен полигон
За правилно и безопасно провеждане на 
учебната практика по технология на работа 
с подемно-транспортна техника е необходимо 
обучаващата институция да разполага с уче­
бен полигон и подемно-транспортна техника 
съобразно специалността, по която обучава, и 
изискванията на съответните наредби, посочени 
в т. 2 „Описание на професията“, за придобиване 
на правоспособности за управление на товаро­
подемни кранове, подвижни работни площадки, 
електрокари и мотокари. Обучението за придо­
биване на правоспособност за управление на 
МПС от съответните категории да се провежда 
от лицензиран център съобразно изискванията 
на Наредба № 37 от 2002 г., издадена от минис­
търа на транспорта и съобщенията (ДВ, бр. 82 
от 2002 г.), за условията и реда за обучение на 
кандидатите за придобиване на правоспособност 
за управление на МПС и условията и реда за 
издаване на разрешение за тяхното обучение. 
Организирането и провеждането на обучението 
по учебната практика по технология на работа с 
подемно-транспортна техника може да се извърш­
ват с машини на фирми съгласно предвидените 
в ЗПОО възможности или на учебния полигон 
на обучаващата институция.
6. Изисквания към обучаващите
Професионалната подготовка по професията 
„Монтьор на подемно-транспортна техника“ се 
извършва от лица с образователно-квалифи­
кационна степен „магистър“, „бакалавър“ по 
специалности от професионални направления 
„Транспорт, корабоплаване и авиация“, „Ма­
шинно инженерство“, „Общо инженерство“, 
„Материали и материалознание“, „Електротех­
ника, електроника и автоматика“ от област на 
висше образование „Технически науки“ и по 
специалности от професионални направления 
„Икономика“ от област на висше образование 
„Социални, стопански и правни науки“ от Кла­
сификатора на областите на висше образование 
и професионалните направления, приет с ПМС 
№ 125 от 2002 г. (ДВ, бр. 64 от 2002 г.), и съот­
ветстващи на учебните предмети (модули) от 
задължителната професионална подготовка.
За практическото обучение по придобиваните 
правоспособности лицата трябва да притежават 
съответната правоспособност от същата или 
по-висока степен. 
По изключение преподаватели по практика 
за придобиване на правоспособност могат да 
бъдат и лица с най-малко средно образование 
и степен на правоспособност, по-висока или 
равна на правоспособността, за която се про­
вежда обучението, и с професионален опит не 
по-малък от 5 години.
516
НАРЕДБА № 3
от 9 януари 2012 г.
за придобиване на квалификация по професията 
„Монтьор на железопътна техника“
Раздел I
Общи положения
Чл. 1. С тази наредба се определя Държавно­
то образователно изискване (ДОИ) за придоби­
ването на квалификация по професията 525080 
„Монтьор на железопътна техника“ от област 
на образование „Техника“ и професионално 
направление 525 „Моторни превозни средства, 
кораби и въздухоплавателни средства“ съгласно 
Списъка на професиите за професионално об­
разование и обучение по чл. 6, ал. 1 от Закона 
за професионалното образование и обучение.
Чл. 2. Държавното образователно изискване 
за придобиването на квалификация по професи­
ята 525080 „Монтьор на железопътна техника“ 
съгласно приложението към тази наредба опре­
деля изискванията за придобиването на втора 
степен на професионална квалификация за 
специалностите 5250801 „Локомотиви и вагони“ 
и 5250802 „Подемно-транспортна, пътнострои­
телна и ремонтна железопътна техника“.
Чл. 3. Въз основа на ДОИ по чл. 1 и рамко­
вите програми по чл. 10, ал. 3, т. 2 и 3 от Закона 
за професионалното образование и обучение се 
разработват учебен план и учебни програми за 
обучението по специалностите по чл. 2.
Раздел II
Съдържание на Държавното образователно 
изискване
Чл. 4. (1) С ДОИ по чл. 1 се определя 
равнището на задължителната професионална 
подготовка в края на обучението по професията, 
което гарантира на обучаемия възможност за 
упражняване на професията 525080 „Монтьор 
на железопътна техника“.
(2) Държавното образователно изискване за 
придобиването на квалификация по професията 
„Монтьор на железопътна техника“ определя об­